Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 413/12/5508	Ružomberok, 5.8.2013
EEČ : 2-42-98-2013

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
- ako fyzická osoba, ktorá podniká pod obchodným menom XXXXX, XXXXX XXXXX XXXXX, IČO: XXXXX, DIČ: XXXXX, rozhodol a nezaplatil určenému príjemcovi Daňovému úradu XXXXX daň z pridanej hodnoty ako štvrťročný platca dane za zdaňovacie obdobie
- I. štvrťrok 2006,  kde XXXXX XXXXX eviduje nedoplatok vo výške 610,19 €, s poslednou splatnosťou ku dňu 31.05.2006, 
- II. štvrťrok 2006, kde XXXXX XXXXX eviduje nedoplatok vo výške 482,57 €, s poslednou splatnosťou ku dňu 25.07.2006, 
- III. štvrťrok 2008, kde XXXXX XXXXX eviduje nedoplatok vo výške 230,59 €, s poslednou splatnosťou ku dňu 27.10.2008,
- IV. Štvrťrok 2008, kde XXXXX XXXXX eviduje nedoplatok vo výške 570,13 €, s poslednou splatnosťou ku dňu 26.01.2009, 
- III. štvrťrok 2009, kde XXXXX XXXXX eviduje nedoplatok vo výške 147,48 €, s poslednou splatnosťou ku dňu 26.10.2009, 
- IV. štvrťrok 2009, kde XXXXX XXXXX eviduje nedoplatok vo výške 374,17 €, s poslednou splatnosťou ku dňu 25.01.2010, 
- I. štvrťrok 2010, kde XXXXX XXXXX eviduje nedoplatok vo výške 337,87 €, s poslednou splatnosťou ku dňu 26.04.2010, 
- II. štvrťrok 2010, kde XXXXX XXXXX eviduje nedoplatok vo výške 779,26 €, s poslednou splatnosťou ku dňu 26.07.2010, 
- III. štvrťrok 2010, kde XXXXX XXXXX eviduje nedoplatok vo výške 1.300,- €, s poslednou splatnosťou ku dňu 25.10.2010, 
- IV. štvrťrok 2010, kde XXXXX XXXXX eviduje nedoplatok vo výške 247,78 €, s poslednou splatnosťou ku dňu 25.01.2011, 
- III. štvrťrok 2011, kde XXXXX XXXXX eviduje nedoplatok vo výške 600,- €, s poslednou splatnosťou ku dňu 25.10.2011, 
- IV. štvrťrok 2011, kde XXXXX XXXXX eviduje nedoplatok vo výške 600,- €, s poslednou splatnosťou ku dňu 25.01.2012, 
- I. štvrťrok 2012, kde XXXXX XXXXX eviduje nedoplatok vo výške 543,08 €, s poslednou splatnosťou ku dňu 25.04.2012, 
- II. štvrťrok 2012, kde XXXXX XXXXX eviduje nedoplatok vo výške 856,63 €, s poslednou splatnosťou ku dňu 25.07.2012,
čiže celkovo nezaplatil splatnú daň z pridanej hodnoty vo výške 7.679,75 €, 

- ako fyzická osoba, ktorá podniká pod obchodným menom XXXXX, XXXXX XXXXX, XXXXX XXXXX, IČO: XXXXX, DIČ: XXXXX rozhodol a nezaplatil určenému príjemcovi Daňovému úradu XXXXX daň z príjmov fyzickej osoby za zdaňovacie obdobie 
- rok 2010, kde XXXXX XXXXX eviduje nedoplatok vo výške 1.941,53 €, s poslednou splatnosťou ku dňu 31.05.2011,
- rok 2011, kde XXXXX XXXXX eviduje nedoplatok vo výške 904,18 €, s poslednou splatnosťou ku dňu 02.07.2012, 
čiže celkovo nezaplatil splatnú daň z príjmov fyzickej osoby vo výške 2.845,71 €, 

a teda celkovo nezaplatil splatnú daň v rozsahu 10.525,46 €, hoci XXXXX disponoval dostatkom finančných prostriedkov na jej úhradu.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v Liptovskej Teplej z 15.11.2012, ČVS: ORP-700/LT-RK-2012, bolo podľa § 199 ods. 1 Trestného poriadku začaté trestné stíhanie a následne dňa 02.06.2013 podľa § 206 ods. 1 Trestného poriadku vznesené obvinenie XXXXX, nar. XXXXX, pre pokračovací prečin nezaplatenia dane a poistného podľa § 278 ods. 1 Trestného zákona.

Trestného činu nezaplatenia dane a poistného podľa § 278 ods. 1 Trestného zákona sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.

Podľa § 125 ods. 1 Trestného zákona škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiská sa použijú rovnako na určenie výšky prospechu, hodnoty veci a rozsahu činu. 

Vo veci bol vypočutý obvinený XXXXX, ktorý vo svojej výpovedi z 13.07.2013 uviedol, že skutočnosti, ktoré sú mu kladené za vinu sú pravdivé. Má vedomosť o tom, že v súvislosti s jeho podnikaním mu vznikli voči daňovému úradu nedoplatky, pričom však k 13.07.2013 uhradil všetky svoje nedoplatky vrátane uložených sankcií.

Výpoveď obvineného v tomto smere bola preverená správou  Daňového úradu Žilina z 15.07.2013, z ktorej vyplynulo, že nedoplatky obvineného, ktoré boli predmetom trestného konania boli už medzičasom obvineným uhradené.

Do konania bol dňa 02.04.2013 pribratý znalec z odboru ekonomika a manažment, odvetvie účtovníctvo a daňovníctvo XXXXX, ktorá podala znalecký posudok č. 3/2013, z ktorého vyplýva, že obvinený mal dostatok finančných prostriedkov na úhradu splatnej dane z pridanej hodnoty, resp. dane z príjmov fyzickej osoby.
  
Podľa § 2 ods. 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 ods. 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

Podľa § 86 ods. 1 písm. e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Trestného poriadku trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Preskúmaním spisového materiálnu neboli zistené okolnosti v zmysle § 86 ods. 2 Trestného poriadku, ktoré by bránili zániku trestnosti trestného činu, pre ktorý je obvinený stíhaný.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Z vyššie uvedených dôvodov, nakoľko došlo s poukazom na ustanovenie § 86 ods. 1 písm. e) Trestného zákona k zániku trestnosti trestného činu nezaplatenia dane a poistného podľa § 278 ods. 1 Trestného zákona, som trestné stíhanie obvineného XXXXX pre uvedený skutok podľa § 215 ods. 1 písm. h) Trestného poriadku zastavil, pretože zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor